നാടന്കുലകള് എടുക്കാനാളില്ല കോട്ടയം: അന്യസംസ്ഥാന വാഴക്കുലകളുടെ കടന്നുകയറ്റത്തോടെ നാടന് കുലകളുടെ ഡിമാന്ഡ് കുറഞ്ഞു. ഞാലിപ്പൂവന്, പൂവന്, പാളയം കോടന് തുടങ്ങിയവ കൃഷി ചെയ്തവരാണ് വില്പ്പന നടത്താന് കഴിയാതെ ബുദ്ധിമുട്ടുന്നത്. ഞാലിപ്പൂവന് വിപണിയില് കിലോയ്ക്ക് 28 രൂപയും പാളയം കോടന് 15 രൂപയും പൂവന് 30 രൂപയും വിലയുണ്ടങ്കിലും കോട്ടയം മാര്ക്കറ്റിലെ മൊത്തക്കച്ചവടക്കാര് നാടന് കുലകള് എടുക്കുന്നില്ല. അന്യസംസ്ഥാന കുലകള് കുറഞ്ഞ വിലയ്ക്ക് ലഭിക്കുന്നതുമൂലമാണിത്. വിപണിയില് വാഴപ്പഴങ്ങള്ക്ക് ചെലവ് കുറവാണെന്നാണ് മൊത്തക്കച്ചവടക്കാരുടെ മറ്റൊരു വാദം. എന്നാല് വിലക്കുറവില്ലതാനും. തമിഴ്നാട്ടില് ഇപ്പോള് വാഴപ്പഴങ്ങളുടെ സീസണാണ്. നിലവില് കര്ഷകര് ഉല്പ്പാദിപ്പിക്കുന്ന വാഴക്കുലകള് വില്പ്പന നടത്താന് ഒരു സംവിധാനവുമില്ല. വില്ക്കാനെത്തിക്കുന്ന കുലകള് മടക്കി കൊണ്ടുപോകേണ്ട സ്ഥിതിയാണ്. മുന്കാലങ്ങളില് ഉണക്കി ഡ്രൈ ഫ്രൂട്ട് ആക്കുമായിരുന്നു. പ്രതികൂല കാലാവസ്ഥ മൂലം അതിനും കഴിയുന്നില്ല. പശുക്കള്ക്ക് തീറ്റയായി നല്കുക മാത്രമാണ് പോംവഴി. ഹോര്ട്ടി കോര്പ്പിന്റെ സംഭരണം നാമമാത്രം കാര്ഷിക വിപണന കേന്ദ്രങ്ങളും വാങ്ങുന്നില്ല മാര്ക്കറ്റിലെ വില ഞാലിപ്പൂവന്: 28 പാളയം കോടന്: 15 പൂവന്പഴം: 30 വരവ് കുലകളില് നിന്ന് കൂടുതല് ആദായം ലഭിക്കുമെന്നതിനാല് മാര്ക്കറ്റില് മാത്രമല്ല , ചില്ലറ വില്പ്പന ശാലകളിലും നാടന് വാഴക്കുലകള് എടുക്കാത്ത സാഹചര്യമാണ്. കിട്ടുന്ന വിലയ്ക്ക് വില്ക്കാന് തയ്യാറായാല് പോലും ചില്ലറ വ്യാപാരികള് ഒന്നോ രണ്ടോ കുലകള് മാത്രമേ എടുക്കൂ. ബേബി, വാഴ കര്ഷകന്